gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4622, del 04-11-2003 (2003/11236)

Informació pública de la transformació de la cooperativa en societat de responsabilitat limitada.
-------------------------------------------------------------------------------------------------

### Dades del document

Número de DOGV
:   4622

Data del DOGV
:   04-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11287


Organisme emissor
:   Su Casa Comercial Ferretera, SCOOP V.

Tipus de document
:   Anunci

Informació pública de la transformació de la cooperativa en societat de responsabilitat limitada. [2003/M11410]
  
La cooperativa Su Casa Comercial Ferretera, Societat Cooperativa Valenciana, amb CIF F-96543665, de duració indefinida, domiciliada a València, carrer de Bernardo Prieto, número 4, que figura inscrita en el Registre General de Cooperatives de la Direcció Territorial de Treball i Afers Socials de València, amb el número V-1800, en el grup de cooperatives de treball associat, anuncia:
  
En compliment del que disposa la Llei 8/2003 de Cooperatives de la Comunitat Valenciana, que en Junta General universal i extraordinària, celebrada el 20 d'octubre de 2003, s'ha pres l'acord de transformar-se en societat de responsabilitat limitada, passant a denominar-se Su Casa Comercial Ferretera, SL.
  
València, 21 d'octubre de 2003.- El president del Consell Rector: José Antonio Guerrero Gutiérrez.
Diari Oficial de la Generalitat Valenciana


Sumari del DOGV 4455, del 07-03-2003 (2003/2789)

Informació pública de la suspensió de l'atorgament de llicències de parcel·lació de terrenys, edificació i demolició en l'àmbit territorial següent: tota la zona de sòl urbà norma 2 del Pla General Municipal d'Ordenació al camí de l'Alqueria o del Campet i uns altres.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2789


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació i demolició en l'àmbit territorial següent: tota la zona de sòl urbà norma 2 del Pla General Municipal d'Ordenació al camí de l'Alqueria o del Campet i uns altres. [2003/Q2789]
  
Mitjançant la Resolució del Ple de l'Ajuntament, de data 4 de març de 2003, es va aprovar la següent proposta:
  
1. Suspendre l'atorgament de llicències de parcel·lació de terrenys, edificació i demolició en l'àmbit territorial següent:
  
- Tota la zona de sòl urbà norma 2 del Pla General Municipal d'Ordenació al camí de l'Alqueria o del Campet.
  
- Tota l'illa compresa entre els carrers del Doctor Gadea, Cura Planelles, Manuel Amorós i Doctor Ivorra.
  
- Els números imparells de policia (del 13 al 41) del carrer de Tomás Capelo.
  
- Tots els números (parells i imparells de l'1 al 32) del carrer del Crist de la Pau.
  
- Els números 34, 42 i 44 del carrer del Mercat.
  
- Els números 2, 3 i 4 de la plaça de la Creu.
  
- Tots els números (parells i imparells de l'1 al 22) del carrer del Carme.
  
- La parcel·la situada al passeig de la Maigmona, propietat de la Generalitat Valenciana.
  
2. Publicar el present acord en el Diari Oficial de la Generalitat Valenciana i en un diari no oficial.
  
3. Notificar el acord als tècnics municipals.
  
Cosa que es fa saber a les persones afectades i a altres d'interessades als efectes oportuns, i es fa públic que, contra el acord esmentat, hi podran interposar un recurs de reposició davant el mateix òrgan que ha dictat la resolució amb caràcter potestatiu, en el termini d'un mes comptador des del sendemà de la publicació del present acord en el Diari Oficial de la Generalitat Valenciana, o directament un recurs contenciós administratiu davant el jutjat d'este orde d'Alacant, en el termini de dos mesos comptadors des del sendemà de la publicació del present acord en el Diari Oficial de la Generalitat Valenciana, sense que este recurs suspenga l'execució de l'acord i sense perjuí que puga exercitar, si s'escau, qualsevol altre que estimen procedent.
Diari Oficial de la Generalitat Valenciana


Sumari del DOGV 4561, del 07-08-2003 (2003/8754)

Expedient número CNMY03/PC00D/85. Obres complementàries de l'ampliació i renovació, 4ª fase, del Museu Sant Pius V, a València.
-------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/8754


Data del document
:   17-07-2003

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * València
    * licitació
    * adjudicació de contracte administratiu
    * contracte d'obres

Expedient número CNMY03/PC00D/85. Obres complementàries de l'ampliació i renovació, 4ª fase, del Museu Sant Pius V, a València. [2003/X8754]
  
La Direcció General de Règim Econòmic de la Conselleria de Cultura, Educació i Esport, en compliment del que establix l'article 93.2 del Text Refós de la Llei de Contractes de les Administracions Públiques, ha acordat fer pública l'adjudicació del contracte següent:
  
1. Entitat adjudicadora
  
a) Organisme: Conselleria de Cultura, Educació i Esport.
  
b) Dependència que tramita l'expedient: Direcció General de Règim Econòmic. Servici de Contractació d'Inversions.
  
c) Número d'expedient:CNMY03/PC00D/85.
  
2. Objecte del contracte
  
a) Tipus de contracte: obres.
  
b) Descripció de l'objecte: Obres complementàries de l'ampliació i renovació, 4a fase, del Museu Sant Pius V, a València.
  
c) Lot:
  
d) Butlletí o diari oficial i data de publicació de l'anunci de licitació:.
  
3. Tramitació, procediment i forma d'adjudicació
  
a) Tramitació: Ordinària
  
b) Procediment: Negociat.
  
c) Forma: Negociat.
  
4. Pressupost base de licitació
  
Import total: Dos-cents quaranta-huit mil set-cents vint-i-sis amb dotze (248.726,12 euros).
  
5. Adjudicació
  
a) Data: 7 de juliol de 2003.
  
b) Contractista: FCC Construcción, SA
  
c) Nacionalitat: espanyola.
  
d) Import d'adjudicació: dos-cents quaranta-huit mil set-cents vint-i-sis amb dotze (248.726,12 euros).
Diari Oficial de la Generalitat Valenciana


Sumari del DOGV 4604, del 08-10-2003 (2003/10613)

Notificació de l'acord d'iniciació de l'expedient 51/424/03, per deficiències higienicosanitàries, a Pizzeria Don Vito.
-----------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10010


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient 51/424/03, per deficiències higienicosanitàries, a Pizzeria Don Vito. [2003/X10623]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26.11.1992, BOE de 27.11.1992).
  
Contra este acord, que no exhaurix la via administrativa, es poden presentar al·legacions, en el termini de deu dies hàbils des de l'endemà de la data de la publicació en este Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46814 València, o de la manera que preveu l'article 38.4 de la Llei 30/1992 (BOE de 27.11.1992). També s'advertix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'este edicte interromp el termini de tramitació del procediment.
  
València, 15 de setembre de 2003.- El director territorial: Daniel Pablo Comeche.
  
Persona interessada: pizzeria Don Vito.
  
Últim domicili conegut: Rioja 5, edifici Bali I.
  
Població: Gandia.
  
Expedient: 51/424/03
  
Fase: acord d'iniciació.
  
Infracció: deficiències higièniques sanitàries.
  
Preceptes infringits: capítol II.1 b), 1 d), 1 e), capítol I.1 i capítol V de l'annex del Reial Decret 2.207/1995, de 28 de desembre (BOE de 27.02.1996), que establix les normes d'higiene relatives als productes alimentaris, articles 3.3, 7.3, 6.2, 3.5 ad initium, i 3.5 in fine del Reial Decret 3.484/2000, de 29 de desembre (BOE núm. 11, de 12.01.2001), que establix les normes d'higiene per a l'elaboració, la distribució i el comerç de menjar preparat, i article 5 del Reial Decret 1.334/1999, de 31 de juliol (BOE de 24.08.1999), que aprova la Norma General d'etiquetatge, presentació i publicitat dels productes alimentaris, estes infraccions greus estan tipificades en l'article 58.3.12 de la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana (DOGV núm. 4.440, de 14.02.2003).
  
Sanció a què pot donar lloc: de 3.000,01 e a 15.000 e.
Diari Oficial de la Generalitat Valenciana


Sumari del DOGV 4434, del 06-02-2003 (2003/1265)

Informació pública del projecte de reparcel·lació del sector E-4 del pla general.
---------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1265


Organisme emissor
:   Ajuntament d'Elx

Tipus de document
:   Anunci

Informació pública del projecte de reparcel·lació del sector E-4 del pla general. [2003/F1265]
  
Per mitjà del Decret del tinent d'alcalde d'Urbanisme (delegació Decret 19.10.1999), de data 23 de desembre de 2002, s'ha resolt de sotmetre a informació pública, durant 20 dies des de la publicació de l'anunci en el Diari Oficial de la Generalitat Valenciana, el projecte de reparcel·lació del sector E-4 del pla general, presentat per l'agrupació d'interés urbanístic del sector esmentat, així com remetre avís al domicili fiscal de les persones que consten al cadastre com a titulars de drets afectats per l'actuació proposada.
  
L'expedient complet es trobarà exposat al públic durant el termini esmentat, al Servici Jurídic d'Urbanisme.
Diari Oficial de la Generalitat Valenciana


Sumari del DOGV 4418, del 15-01-2003 (2003/82)

RESOLUCIÓ de 2 de gener de 2003, de la Universitat d'Alacant, per la qual nomena catedràtic d'universitat DF02436, en l'àrea de coneixement d'Economia Aplicada, Ángel Sánchez Sánchez.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4418

Data del DOGV
:   15-01-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/82


Organisme emissor
:   Universitat d'Alacant

Tipus de document
:   Resolució

RESOLUCIÓ de 2 de gener de 2003, de la Universitat d'Alacant, per la qual nomena catedràtic d'universitat DF02436, en l'àrea de coneixement d'Economia Aplicada, Ángel Sánchez Sánchez. [2003/X82]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'esta Universitat d'Alacant de 22 de novembre de 2001 (BOE de 8 de desembre de 2001)
  
Nomena catedràtic d'universitat DF02436, en l'àrea de coneixement d'Economia Aplicada, Departament de Disciplines Econòmiques i Financeres, Ángel Sánchez Sánchez.
Diari Oficial de la Generalitat Valenciana


Sumari del DOGV 4545, del 16-07-2003 (2003/8330)

RESOLUCIÓ d'1 de juliol de 2003, de la Direcció General de Recursos Humans, mitjançant la qual se cita les persones interessades en el recurs número 2/1090/2003.
-----------------------------------------------------------------------------------------------------------------------------------------------------------------

### Dades del document

Número de DOGV
:   4545

Data del DOGV
:   16-07-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/8330


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de juliol de 2003, de la Direcció General de Recursos Humans, mitjançant la qual se cita les persones interessades en el recurs número 2/1090/2003. [2003/X8330]
  
La secció segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a esta unitat administrativa l'expedient referent al procediment que es descriu a continuació:
  
Referència del tribunal: recurs número 2/1090/2003.
  
Recurrent: Carlos Fenollosa Costa.
  
Persones interessades: les participants que han superat l'exercici d'oposició de la fase de selecció del procés extraordinari de consolidació d'ocupació per a la selecció provisió de places de facultatiu especialista d'àrea de l'especialitat de reumatologia.
  
Assumpte: recurs interposat contra la resolució del tribunal de data 04.03.2003 sobre ratificació de la puntuació obtinguda en el procés extraordinari de consolidació d'ocupació per a la selecció provisió de places de facultatiu especialista d'àrea de l'especialitat de reumatologia, convocat per l'Orde de 7 de març de 2002 de la Conselleria de Sanitat (DOGV núm. 4.219, de 02.04.2002).
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de la resolució recorreguda.
Diari Oficial de la Generalitat Valenciana


Sumari del DOGV 4493, del 06-05-2003 (2003/4977)

Informació pública de la modificació del pla parcial i document d'homologació modificativa del sector SUZR-5 del PGOU de Picassent.
-----------------------------------------------------------------------------------------------------------------------------------

### Dades del document

Número de DOGV
:   4493

Data del DOGV
:   06-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4977


Organisme emissor
:   Ajuntament de Picassent

Tipus de document
:   Anunci

Informació pública de la modificació del pla parcial i document d'homologació modificativa del sector SUZR-5 del PGOU de Picassent. [2003/M4977]
  
El Ple de l'Ajuntament de Picassent, en sessió celebrada el dia 27 de març de 2003, va acordar sotmetre a informació pública, durant el termini de 20 dies hàbils, comptats des del següent al de la publicació d'este anunci en el Diari Oficial de la Generalitat Valenciana, la modificació del pla parcial i document d'homologació del sector SUZR-5 del sòl urbanitzable del PGOU de Picassent, presentats per l'Agrupació d'Interés Urbanístic SUZR-5, com a agent urbanitzador del citat sector.
  
Durant el mencionat termini es podran presentar les reclamacions i/o al·legacions que s'estimen pertinents.
  
En el cas que no es presenten reclamacions, s'entendran aprovats provisionalment el pla parcial i document d'homologació del sector SUZR-5.
  
El que es publica en compliment de l'article 55 de la LRAU.
Diari Oficial de la Generalitat Valenciana


Sumari del DOGV 4416, del 13-01-2003 (2002/14786)

Informació pública del projecte de reparcel·lació forçosa de l'àrea reparcel·lable construïda per la UE 2.1 (Residencial) del sòl urbà detallat del vigent Pla General d'Ordenació Urbana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14152


Organisme emissor
:   Ajuntament d'Asp

Tipus de document
:   Anunci

Informació pública del projecte de reparcel·lació forçosa de l'àrea reparcel·lable construïda per la UE 2.1 (Residencial) del sòl urbà detallat del vigent Pla General d'Ordenació Urbana. [2002/X14593]
  
La Comissió de Govern, en la sessió ordinària del dia 17.12.2002, va acordar sotmetre a informació pública per termini de vint dies, el projecte de reparcel·lació forçosa de l'àrea reparcel·lable constituïda per la UE'2.1 (Residencial) del sòl urbanitzable detallat del vigent PGOU i el projecte d'urbanització de la dita UE. Els projectes esmentats han sigut presentats per la mercantil Promoció Urbanística Aspe, SL, la qual és adjudicatària provisional del programa per al desenrotllament d'actuació integrada de la citada unitat d'execució, en virtut de l'acord plenari de data 25 de març de 2002, pel qual es va aprovar i adjudicar el dit programa.
  
El termini adés esmentat de vint dies començarà a partir del dia següent a la publicació del present edicte en el Diari Oficial de la Generalitat Valenciana, segons el que establix els arts. 69 i 46.3 de la Llei 6/1994, de la Generalitat Valenciana, Reguladora de l'Activitat Urbanística.
  
Durant el citat període d'informació pública el projecte de reparcel·lació i el projecte d'urbanització estaran exposats al públic en l'àrea de territori d'este ajuntament en hores laborables, podent qualsevol interessat formular totes les al·legacions que estime convenients.
  
Cosa que fem pública perquè en prengueu coneixement, en virtut del que establix l'art. 46 de la Llei 6/1994, adés citada.
  
Per mitjà d'este anunci i de conformitat amb l'art. 59.4 de la Llei 30/1992, de 26 de novembre, hom cita els propietaris afectats que puguen resultar desconeguts, dels quals s'ignore el lloc de la pràctica de l'avís, o bé intentada esta no s'haguera pogut practicar. La relació de titularitats cadastrals afectades per l'actuació és la següent:
  
Finalment, se significa que d'acord amb l'art. 107 de la Llei 30/1992, de 26 de novembre, el present acte és de mer tràmit, no cabent la interposició de recurs contra el mateix, sense perjuí de mostrar la seua oposició per a la seua consideració en la resolució que pose final al procediment.
Diari Oficial de la Generalitat Valenciana


Sumari del DOGV 4596, del 26-09-2003 (2003/10094)

Concurs número 03/49. Execució de les obres d'urbanització del PERI APD 23 del PGMOU d'Alacant.
-----------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/10515


Data del document
:   22-09-2003

Organisme emissor
:   Institut Valencià d'Habitatge, SA

Tipus de document
:   Concurs

Descriptors 

:   * Alacant
    * contracte d'obres
    * urbanització
    * licitació

Concurs número 03/49. Execució de les obres d'urbanització del PERI APD 23 del PGMOU d'Alacant. [2003/X10295]
  
Objecte: obres d'urbanització del PERI APD 23 del PGMOU d'Alacant. Exp. obres: AL-07.
  
Pressupost de licitació: 355.825,78 euros. IVA exclòs.
  
Termini d'execució: 8 mesos.
  
Classificació requerida: grup G, subgrup 6, categoria c; grup I, subgrup 9, categoria c.
  
Termini de presentació de proposicions: 10 dies naturals, a comptar des de l'endemà de la publicació del present anunci, finalitzant el termini a les 14.00 h de l'últim dia del còmput, o a les 14.00 h del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en els registres de l'Institut Valencià de l'Habitatge, SA., sitis a València, carrer d'En Bou núm. 9 i 11; Alacant, carrer de Girona núm. 4; i Castelló de la Plana, av. dels Caputxins núm. 32.
  
Documents d'interés per als licitadors: l'examen dels expedients, podrà realitzar-se a València carrer d'En Bou núm. 9, els dies d'oficina de 09.00 a 14.00 h, o a través de la pàgina web. de l'IVV, SA: www.ivvsa.es. Consultes juridicoadministratives, telèfon 700 629 527, i consultes tècniques, telèfon 477 888 124.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4635, del 21-11-2003 (2003/12330)

RESOLUCIÓ de 10 d'octubre de 2003, de la Universitat Politècnica de València, per la qual nomena David José Juan Vivas Consuelo, professor titular d'escola universitària de l'àrea de coneixement Economia Aplicada, adscrita al Departament d'Economia i Ciències Socials.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/12091


Organisme emissor
:   Universitat Politècnica de València

Tipus de document
:   Resolució

RESOLUCIÓ de 10 d'octubre de 2003, de la Universitat Politècnica de València, per la qual es nomena David José Juan Vivas Consuelo, professor titular d'escola universitària de l'àrea de coneixement Economia Aplicada, adscrita al Departament d'Economia i Ciències Socials. [2003/S12325]
  
De conformitat amb la proposta elevada per la comissió nomenada per a jutjar el concurs convocat per Resolució de 13 de desembre de 2001 d'aquesta Universitat, plaça número 710/2001, codi F2155, Boletín Oficial del Estado de 21 de desembre de 2001, i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar David José Juan Vivas Consuelo, amb número de document nacional d'identitat 81629790M, professor titular d'escola universitària de la Universitat Politècnica de València, de l'àrea de coneixement Economia Aplicada, adscrita al Departament d'Economia i Ciències Socials.
  
València, 10 d'octubre de 2003.- El rector: Justo Nieto Nieto.